armvectores/hy_wikipedia_2023 huggingface dataset:
Պատրասի կառնավալ

Պատրասի կառնավալ (հունարեն՝ Πατρινό καρναβάλι), թատերականացված խաղերով և երթերով ժողովրդական մասսայական զբոսահանդես, որն ամեն տարի նշվում է Հունաստանի Պատրաս քաղաքում։ Պատրասի կառնավալը Հունաստանի և ամբողջ Եվրոպայի ամենանշանավոր զբոսահանդեսներից է։ Համահունական այս կառնավալն ունի ավելի քան 180 տարվա պատմություն։ Տոնախմբությունները սկսվում են հունվարի 17-ին և շարունակվում մինչև երկուշաբթի։
Պատրասի կառնավալը մի շարք դիմակահանդեսների և շքերթների համալիր համակարգ է։ Կառնավալի գլխավոր առանձնահատկություններն են ինքնաբերականությունը, իմպրովիզացիան, ոգեշնչումը և կամավորությունը։


== Պատմություն ==
Պատրասի կառնավալը, ինչպես և Միջերկրական ավազանի և Բալկանների երկրներում տարածված մյուս զբոսահանդեսային միջոցառումները, կապված են հնագույն հեթանոսական ծեսերի և ծիսակատարությունների հետ։ Որպես այդպիսին, Պատրասի կառնավալը նվիրված է հին հունական դիցարանի գինեգործության և հյուրասիրության աստծոն՝ Դիոնիսոսին։ Ըստ ավանդության՝ հեթանոս հույները ցրտաշունչ ձմռանը ծեսեր են կատարել աստվածների պատվին, որպեսզի նրանք վերստին գարուն բերեն երկրի վրա։ Այնուամենայնիվ, մարդկանց մեծամասնությունը Պատրասի կառնավալը կապում է վաճառող Մորետիսի անվան հետ։ 1820-ական թվականների վերջին թուրքերից Հունաստանի ազատագրումից հետո հույների երկրում մեծանում է ֆրանսիական մշակույթի ազդեցությունը։ Ունենալով իրենց ուրույն դիրքը Հունաստանում՝ ֆրանսիացիները կարողանում են այստեղ տարածել մշակութային բազմաթիվ տոնակատարություններ։ 1864 թվականին Հունաստանի մաս կազմող Հոնիական կղզիներում անցկացվում են երաժշտական, մշակութային և զվարճալիքների տոնակատարություններ։
Պատրասի մարաթոնի վերջնական ձևավորման գործում իր մեծ ներգործությունն են ունեցել ապենինյան ավտոմրցաշարերը, ինչպես նաև վենետիկյան կառնավալները։ 1870-ական թվականներին Պատրասում նշվում են առաջին կառնավալները։ 1872 թվականին քաղաքի հարուստ վաճառականներից մեկի նվիրատվությամբ Գեորգիոսի հրապարակում կառուցվում է «Ապոլոն» թատրոնը։ Այդ թվականից ի վեր քաղաքի խոշորագույն կառնավալային միջոցառումնեերը անցկացվում են այդ թատրոնում։ Սկզբնական շրջանում Պատրասի կառնավալի մասնակիցները այնպես էին քողարկվում, որպեսզի իրենց հարազատներն անգամ իրենց չճանաչեին։
Ներկայումս այդ ավանդույթը վերացել է։ Առաջին համաշխարհային պատերազմի տարիներին հունական բազմաթիվ ընտանիքների տղամարդիկ ուղարկվում են ռազմաճակատ։ Այսպիսով՝ պատերազմական տարիներին քաղաքը մշակութային առումով ենթարկվում է ամայացման։ Հետպատերազմյան առաջին տարիներին ևս իրավիճակը չի փոխվում։ Կառնավալները չեն անցկացվում նաև Երկրորդ համաշխարհային պատերազմի և դրան հաջորդած Հունաստանի քաղաքացիական պատերազմի տարիներին։ 1950-ական թվականների սկզին առաջ են քաշվում Պատրասի կառնավալի վերստին անցկացման մտքեր։ Քաղաքային իշխանությունների բազմաթիվ ներկայացուցիչներ կարծում էին, որ գաղափարը կձախողվի և «ոչինչ չի լինի նախկինի պես»։ Սակայն կառնավալն իսկապես վերածվում է։
Ներկայումս Պատրասի կառնավալը քաղաքի ամենահայտնի միջոցառումներից է։ Այն մեծ հեղինակություն է վայելում ոչ միայն Հունաստանում, այլև ամբողջ Եվրոպայում։ Հետաքրքրական է այն հանգամանքը, որ հույն ուղղափառ եկեղեցին չի սատարում կառնավալի անցկացումը։


== Ծանոթագրություններ ==
(8271) Իմայ

(8271) Իմայ (անգլ.՝ Imai), աստերոիդ աստերոիդների հիմնական գոտում։ Հայտնաբերվել է 1989 թվականի հուլիսի 2-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,409617 ա. մ., առավելագույնը մոտենում է 1,9057 ա. մ. հեռավորության վրա և հեռանում 2,9136 ա. մ.։ Արեգակի շուրջ մեկ ամբողջական պտույտ է կատարում 1366,22 երկրային օրվա ընթացքում, իր ուղեծրով շարժվելով միջինում 0,263501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8271) Իմայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազվին

Ազվին, Խնդաձոր, գյուղ Արևմտյան Հայաստանում, Էրզրումի վիլայեթի Կիսկիմի գավառակում, Խոտորջրի գյուղախմբում։
XIX դարավերջին ապրում էին թուրքեր և հայեր։ Հայերն ունեին դպրոց և եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մատուտե

Մատուտե  (իսպ.՝ Matute), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիանո շրջանի (կոմարկայի) կազմի մեջ։ Զբաղեցնում է 25,65 կմ2 տարածք։ Բնակչությունը կազմում է 146 մարդ (2010 թվականի տվյալներով)։ Գտնվում է պրովինցիայի վարչական կենտրոնից 42 կմ հեռավորության վրա։


== Արտաքին հղումներ ==
Официальная страница
Հարավաֆրիկյան սև կատվային շնաձուկ

Հարավաֆրիկյան սև կատվային շնաձուկ, (լատ.՝ Apristurus saldanha) Կենդանիների թագավորության, Քորդավորների տիպի, Ձկների վերնադասի, Կռճիկային ձկների կարգի կատվային փոքրիկ շնաձուկ։


== Արեալ ==
Նա հազվադեպ հանդիպող և քիչ հետազոտված կենդանի է, ինչպես նաև Էնդեմիկ է Հարավաֆրիկյան Հանրապետության ջրերի համար։ Հանդիպում է միայն 344—1009 մետր խորություններում։


== Նկարագրություն ==
Այս շնաձուկը ամուր մարմին ունի, մեծ աչքեր, երկար, հաստ և լայն դունչ, բերանը գտնվում է աչքերի ետևում, ամուր կուրծք և թևեր։ Գույնը մուգ շականագույն-մոխրագույն է։.


== Ծանոթագրություններ ==
Ագռավն ու Աղվեսը

«Ագռավն ու աղվեսը», Իվան Կռիլովի առակներից, գրվել է 1807 թվականին։ Առաջին անգամ հրապարակվել է 1808 թվականին «Դրամատիկ լրաբեր» ամսագրում։


== Ստեղծման պատմություն ==
Կռիլովը օգտագործել է հին սյուժե, որը հայտնվել է Եզոպոսի, Ֆեդրոսի, Իգնատիի (բյուզանդացի գրող), Ժան դը Լաֆոնտենի, Գոտհոլդ Լեսսինգի, Ալեքսանդր Սումարոկովի և Վասիլի Տրեդիակովսկիի մոտ։ Եզոպոսի առակում աղվեսը շողոքորթության միջոցով խաբում է ագառավին, որպեսզի վերցնի միսը։ Պանիրը առաջին անգամ հայտնվել է ք.ա. 1-ին դարում Ֆեդրոսի տարբերակում ագռավը (իմաստության մարմնացում) դառնում է մոխրագույն ագռավ (ռուսալեզու ընթերցողի համար)։


== Սյուժե ==
Առակը սկսվում է բարոյական մուտքով, հեղինակը զգուշացնում է, որ «շողոքորթությունը վնասակար է, բայց այն մեր սրտի մեջ միշտ գտնում է մի անկյուն»։ Շարունակությունը պատմում է ագռավի մասին, որն ինչ որ տեղից ձեռք էր բերել պանրի կտոր և պատրաստվում էր այն ուտել։ Պատահական անցնում է աղվեսի կողքով, որն էլ պանրի հոտ առնելով ցանկանում է խլել այն և դրա համար պատրաստ էր գովաբանել ագռավին ու համոզել նրան։ Ագռավը լսելով, որ իրեն գովաբանում է սկսում է կռկռալ, պանիրը ընկավ և աղվեսը վերցրեց այն։


== Տեքստի հետազոտում ==
Առակի ռուսերեն տարբերակը եվրոպականի հետ համեմատելիս նշվում է, որ Կռիլովի առակում ինչպես այլ ռուսալեզու տարբերակներում աղվեսը փորձում է հասնել իր թիրախին ագռավին անվանելով «քույրիկ» (նշվում է ռուսներին բնորոշ մոտեցումը դիմացինին, զրուցակցի վստահությունը ձեռք բերելու համար), ի տարբերություն ֆրանսերեն տարբերակի, որտեղ ագռավին գովաբանում են որպես ազնվական։
Նշվում է նաև«ռուս» ագռավի բարձր հուզականությունն ի տարբերություն իր «անգլիացի կոլեգայի», ինչի պատճառով Կռիլովի ագռավը կորցնում է վերահսկողությունը ոչ միայն իրավիճակի, այլև` ինքն իր հանդեպ։ Կռիլովի առակում բացակայում է նաև շողոքորթների հետ շփվելու արդյունքում նյութական կորուստ ունենալու վտանգի շեշտադրումը։
Հետազոտողները նշում են, որ ուղիղ ուսուցման տեսությունը վարկաբեկում է առակի տեքստը։ Կամ առակում բացակայում է «դրական» կերպարը, փաստորեն, «գողը գողից գողացավ», կամ ագռավը ներկայացվում է պատժված ավելի խելացի աղվեսի կողմից, որն ավելի շուտ նրան իր տեղն է ցույց տալիս, քան շողոքորթում է։


== Առակը հետագայում ==
Մուլտֆիլմ «Ագռավը և աղվեսը, կկուն և աքաղաղը» (1953), Կռիլովի երկու առակների էկրանավորումը։
Մուլտֆիլմ «Պլաստիլինե ագռավ» (1981). երրորդ մանրանկարն իրենից ներկայացնում է առակի մտքի ծաղրական վերարտադրությունը։
Հալած պանրի «Ընկերություն» արձան, կոմպոզիցիան պատկերում է ագռավի ու աղվեսի հակասության այլ` խաղաղ ելք։
«Քաղաքացի պոետ» նախագծի չորրորդ թողարկումը հիմնված է առակի մոտիվների վրա։


== Ծանոթագրություն ==
Ուբոլդո

Ուբոլդո (իտալերեն՝ Uboldo), կոմունա Իտալիայում։ Գտնվում է Լոմբարդիա մարզում՝ Վարեզե գավառում։ Բնակչությունը կազմում է 9889 մարդ, բնակչության խտությունը կազմում է 949 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 21040, հեռախոսային կոդ՝ 02:


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ռեցեպա (գյուղ, Վենդռա շրջան)

Անվան այլ կիրառումների համար տե՛ս՝ ՌեցեպաՌեցեպա (էստ․՝ Rätsepa), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լուխան

Լուխան (իսպ.՝ Luján), քաղաք Բուենոս-Այրես նահանգում (Արգենտինա)։ Գտնվում է մայրաքաղաքից 68 կմ հյուսիս-արևմուտք։ Քաղաքը հիմնադրվել է 1775 թվականին, ունի 97 հազար բնակիչ 2010 թվականի մարդահամարի տվյալներով։ 


== Ծանոթագրություններ ==


== Արտաքին հղումներ ==
[1]
Պաշտոնական կայք Archived 2015-06-18 at the Wayback Machine.
Դոլգի Յար

Դոլգի Յար (ուկրաիներեն՝ Довгий Яр), գյուղ Ուկրաինայի Խարկովի մարզի Իզյումի շրջանում։ 1990-ական թվականներին գյուղը դադարեցրեց գոյություն ունենալ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեգ (կոմունա)

Անվան այլ կիրառումների համար տե՛ս՝ Բեգ (այլ կիրառումներ)Բեգ (ֆր.՝ Bègues), համայնք Ֆրանսիայում՝ Օվերն մարզի Ալյեի գավառում։ Մտնում է Գաննա կանտոնի կազմի մեջ։ Համայնքի շրջանը Վիշին է։
Համայնքի INSEE կոդ՝ 03021։


== Բնակչություն ==
Համայնքի բնակչությունը 2008 թվականին կազմում էր 230 մարդ։


== Տնտեսություն ==
2007 թվականի տվյալներով 141 աշխատունակ տարիքի մարդկանցից (15-64 տարեկան) 102-ը տնտեսապես ակտիվ էին, 39-ը անգործունակ (ակտիվության ցուցանիշը 72,3 %, 1999 թվականին եղել է՝ 68,9 %)։ 102 աշխատունակ բնակիչներից 91-ը աշխատում էին (52 տղամարդ և 39 կին), անաշխատանք էին 11-ը (6 տղամարդ և 5 կին)։ 39 անգործունակ մարդկանցից 8-ը աշակերտներ կամ ուսանողներ են, 18-ը թոշակառու, 13-ը անաշխատունակ էին այլ պատճառներով։


== Տեսարժան վայրեր ==
Ռոմանական եկեղեցի
Սւղեկամուրջ Ռուզա (1869)
Սւղեկամուրջ Նյովյալ (1869)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բեգ» (ֆրանսերեն)։ Արխիվացված օրիգինալից 2012-09-24-ին։ Վերցված է 2012-6-6 
«Բեգ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Շարժում (այլ կիրառումներ)

Շարժում, կարող է վերաբերել՝

Շարժում - կենդանիների և մարդու, կենսագործունեության դրսևորման հիմնական ձևերից մեկը
Շարժում - ազգային, հասարակական, գրական շաբաթաթերթ
Շարժում - շաբաթաթերթ, լույս է տեսել 1937-1991-ին, Բուենոս Այրեսում
Շարժում - մատերիայի գոյության եղանակը, նրա անբաժանելի ատրիբուտը
Մունկովո

Մունկովո (ռուս.՝ Муньково), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիկուրգոս

Լիկուրգոս (հունարեն՝ Λυκοΰργος, մ.թ.ա. IX-VIIIդդ.), Հին Հունաստանի Սպարտա քաղաքի կիսաառասպելական օրենսդիր։ Հույները նրան էին վերագրում Սպարտայի օրենքները և պետական կառուցվածքը։ Ըստ ավանդության Դելփյան պատգամախոսը հրամայել է Լիկուրգոսին փոխել Սպարտայում կառավարման համակարգը՝ ըստ Կրետեի դորիական պետությունների օրինակի։ Լիկուրգոսի բարեփոխումները ներառում են ավագանու խորհրդի (գերուսիայի) և ժողովրդական ժողովի (ապելլայի) ստեղծումը, Սպարտայի ռազմականացումը, բոլոր տղամարդկանց համար պարտադիր ընդհանուր ճաշկերույթների ներմուծումը և այլն։ Պլուտարքոսի կողմից գրած Լիկուրգոսի կենսագրությունը, չնայած շատ հետաքրքիր ընթերցանություն է, զուրկ է որևէ պատմական հիմքից։


== Արտաքին հղումներ ==
Լիկուրգոսյան օրենսդրություն Archived 2011-08-17 at the Wayback Machine.
Գուժովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԳուժովոԳուժովո (ռուս.՝ Гужово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաֆարիի արքան

Սաֆարիի արքան (անգլ.՝ Khumba), լիամետրաժ մուլտֆիլմ, որը նկարահանվել է Հարավաֆրիկյան Հանրապետության կողմից։ Մուլտֆիլմի համաշխարհային պրեմիերան կայացել է Կանադայի կինոփառատոնի ժամանակ, 2013 թվականի սեպտեմբերի 8-ին։


== Սյուժե ==
Իր ծնվելու հենց առաջին վայրկյանից Կումբան միայն անհաջողություն էր բերում։ Եվ միայն այն պատճառով, որ նա կիսով չափ սպիտակ էր ծնվել։ Իսկ զեբրերի հետ դա կարող է պատահել միայն մի դեպքում. դա հնագույն անեծքի նշան էր։ Երամակը վտարում է Կումբային, և նրան չի պաշտպանում նույնիսկ հայրը։ Նա ստիպված է լինում իր խնդիրները հաղթահարել միայնակ, գտնել պակասող գծերը, որպեսզի արժանանա ընտանիք վերադառնալուն։


== Դերերում ==


== Պարգևներ և առաջադրումներ ==
Անսիի անիմացիոն ֆիլմերի միջազգային փառատոնԼավագույն լիամետրաժ մուլտֆիլմ` առաջադրումBehind the Voice Actors AwardsՏղամարդու դերի լավագույն վոկալային կատարում` Լիամ Նիսոն (առաջադրում), Սթիվ Բուշեմի (առաջադրում)Միջազգային կինոփառատոն ԶանզիբարումԼավագույն անիմացիոն ֆիլմ` հաղթանակԱֆրիկյան կինոակադեմիայի մրցանակԼավագույն անիմացիոն ֆիլմ` հաղթանակԱնիմացիոն փառատոն ՇտուտգարտումԳրան-պրի` առաջադրում


== Ծանոթագրություններ ==


== Արտաքին հղումներ ==
A Zebra of a Different Color, or Another Pattern - Miriam Bale
Khumba Movie Review & Film Summary - Simon Abrams
Film Review: ‘Khumba’ - Guy Lodge
Անտինոմիա

Անտինոմիա տերմին Կանտի փիլիսոփայության մեջ, որ նշանակում էր իրար հակասող երկու այնպիսի դատողություններ, որոնք հավասարապես կարող են ապացուցվել։ Հայտնի են Կանտի չորս անտինոմիաները (աշխարհը վերջավոր է և անվերջ է, գոյություն ունի և գոյություն չունի ազատություն են), որոնցով նա աշխատում էր ապացուցել բանականության սկզբունքային սահմանափակությունը։ Անատիոմիաների կանտյան ուսմանքում առկա են դիալեկտիկայի տարրեր՝ թեպետն ճիշտ չիմաստավորված։ Անտինոմիա տերմինը տրամաբանական պարադոքս իմաստով օգտագործվում է նաև ժամանակակից գիտության մեջ։ Անտինոմիա իմաստով մոտ է ապորիային։
Հունիսի 5

Հունիսի 5, տարվա 156-րդ (նահանջ տարիներին՝ 157-րդ) օրն է։

Տարվա ավարտին մնում է 209 օր։


== Դեպքեր ==
1873՝ Անգլիայի ճնշման տակ փակվում է աշխարհի ամենամեծ՝ Զանզիբարի ստրուկների շուկան


== Ծնունդներ ==
1723 - Ադամ Սմիթ Adam Smith շոտլանդացի բարոյագետ և տնտեսագետ
1818 - Գևորգ Ախվերդյան,հայ բանասեր, բժիշկ, տնտեսագետ, հասարակական գործիչ
1858 - Ալեքսանդր Աբելյան,հայ դրամատուրգ, թատերական գործիչ
1898 - Ֆեդերիկո Գարսիա Լորկա Federico García Lorca իսպանացի բանաստեղծ
1907 - Արաքսյա Գյուլզադյան, երգչուհի
1926 - Գուրգեն Դալիբալթայան, գեներալ-գնդապետ
1937 - Գուժ Մանուկյան, դերասան
1941 - Մարթա Արգերիխ Martha Argerich արգենտինացի դաշնակահարուհի
1949 - Քեն Ֆոլլեթ Ken Follett ուելսցի գրող
1961 - Կարեն Կավալերյան ռուսաստանցի հայազգի բանաստեղծ
1962 - Սամվել Դավթյան, Արցախի պատերազմի մասնակից
1971 - Մարկ Ուոլբերգ Mark Wahlberg ամերիկացի դերասան
1975՝
Գուրգեն Առաքելյան, Արցախի պատերազմի մասնակից
Ժիդրունաս Իլգաուսկաս Žydrūnas Ilgauskas լիթվանաամերիկացի բասկետբոլիստ
Տիգրան Նալբանդյան, շախմատիստ
1998 - Յուլիա Լիպնիցկայա Юлия Липницкая ռուս գեղասահորդուհի


== Մահեր ==
1816 - Ջովանի Պաիզիելլո, իտալացի կոմպոզիտոր
1826 - Կարլ Մարիա ֆոն Վեբեր, գերմանացի կոմպոզիտոր և դիրիժոր
1906 - Էդուարդ ֆոն Հարտման, գերմանացի փիլիսոփա
1910 - Օ. Հենրի ամերիկացի գրող
1919 - Մանուել Ֆրանկո, իրավաբան, 1916-19 թթ. եղել է Պարագվայի նախագահը
1965 - Էլինոր Ֆարջոն, անգլիացի մանկագիր
1968 - Վահրամ Փափազյան, մեծանուն դերասան
1977 - Թորգոմ Չորեքչյան, քանդակագործ
1985 - Ռոմանոս Սարգսյան, նկարիչ, պրոֆեսոր
1990 - Վասիլի Կուզնեցով, սովետական պետական գործիչ
2004 - Ռոնալդ Ռեյգան, ԱՄՆ 40-րդ նախագահ
2012 - Ռեյ Բրեդբերի, ամերիկացի ֆանտաստ գրող


== Տոներ ==
Շրջակա միջավայրի համաշխարհային օր,
Իռլանդիա՝ Հունիսյան տոն,
Սեյշելյան կղզիներ՝ Ազատագրման օր,
Ճամայկա՝ Ճամայկայի օր,
Նոր Զելանդիա՝ Ծառատունկի օր,
Սուրինամ՝ Ազատության օր,
Լևի Մորտոն

Լևի Մորտոն (անգլ.՝ Levi Parsons Morton, մայիսի 16, 1824(1824-05-16), Shoreham, Էդիսոն շրջան (Վերմոնտ), Վերմոնտ, ԱՄՆ - մայիսի 16, 1920(1920-05-16), Rhinebeck, Դաչես շրջան, Նյու Յորք, ԱՄՆ), ամերիկացի քաղաքական գործիչ, ԱՄՆ 22-րդ փոխնախագահ (1889-1893) և Նյու Յորքի 31-րդ նահանգապետ (1895-1896)։


== Կենսագրություն ==
Մորտոնը ծնվել է Վերմոնտ նահանգի Շորհեմ քաղաքում, միաբանության նախարար Դենիել Օլիվեր Մորտոնի (1788-1852) և Լուկրեցիա Փարսոնսի ընտանիքում (1789-1862)։ Նրա ավագ եղբայրը՝ Դևիդ Օլիվեր Մորտոնը (1815-1859), եղել է 1849-1850 թվականներին՝ Տոլեդոյի քաղաքապետը։
Մանկության տարիներին Լևին թողել է դպրոցը և գնացել է Մասաչուսեթսի Էնֆիլդ քաղաքում դպիր աշխատելու։ Ավելի ուշ աշխատել է Բոսկաուենի դպրոցում։ 1876 թվականին Կոնգրեսի ընտրություններում Մորտոնը պարտվում է, բայց նախագահ Ռեզերֆորդ Հեյզի կողմից նշանակվում է պատվավոր կոմիսար՝ 1878 թվականի Համաշխարհային ցուցահանդեսի համար։
Հանրապետական կուսակցության 46-րդ և 47-րդ համագումարներում Մորտոնն ընտրվել է Կոնգրեսի անդամ։ 1880 թվականին նախագահի թեկնածու Ջեյմս Գարֆիլդը Լևին Մորտոնին առաջարկել է դառնալ փոխնախագահի թեկնածու, սակայն վերջինս հրաժարվել է։ Եթե նա համաձայներ, ապա Գարֆիլդի սպանությունից հետո Մորտոնը Չեստեր Արթուրի փոխարեն կդառնար ԱՄՆ-ի 21-րդ նախագահը։

1881-1885 թվականներին Մորտոնը զբաղեցնում Էր Ֆրանսիայում ԱՄՆ դեսպանի պաշտոնը, այնտեղ լինելով բավական հայտնի։ Նա օգնեց հաստատել երկու երկրների միջև առևտրային հարաբերություններ, ինչպես նաև 1881 թվականի հոկտեմբերի 24-ին Ազատության արձանի աջ ոտքի բութ մատին առաջին դուրգամն է կպցրել։
1889 թվականին Մորտոնը դարձել է փոխնախագահ։ Իր պաշտոնավարման ընթացքում Գարիսոնը փորձել է օրենք ընդունել, որը օժտված է եղել հարավի աֆրոամերիկացիների ընտրական իրավունքներով, սակայն Մորտոնը չի պաշտպանել օրինագիծը։ Նախագահը նրան մեղադրել է օրինագծի տապալման մեջ։ 1892 թվականի ընտրություններում Մորտոնի պարտությունից հետո, փոխնախագահ է դարձել Էդլայ Ստիվենսոնը։
1895-1896 թվականներին եղել է Նյու Յորքի նահանգապետը։1896 թվականի նախագահական ընտրություններում եղել է թեկնածու, սակայն ի վերջո ընտրվել է Ուիլյամ Մըք Քինլին հանրապետական կուսակցությունից։


== Աձնական կյանք ==
1856 թվականի հոկտեմբերի 15-ին Լևի Մորտոնն ամուսնացել է Լյուսի Յանգ Քիմբելի հետ, որը նրան մեկ երեխա է պարգևել։ 1873 թվականին կնոջ մահից հետո Մորտոնը ամուսնացել է Աննա Լիվինգստոն Ռիդի հետ։


== Մահ ==
Մորտոնը մահացել է իր ծննդյան օրը՝ 1920 թվականի մայիսի 16-ին Նյու Յորքի Ռայնբեկ քաղաքում։


== Ծանոթագրություններ ==


== Արտաքին հղումներ ==
Levi P. Morton birthplace
Ancestors of Levi Parsons Morton
Կոնյուշևկա

Կոնյուշևկա (ուկրաիներեն՝ Конюшівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1584 թվականին։
2001 թվականի տվյալներով Կոնյուշևկա գյուղում բնակվում էր 57 մարդ։ Բնակավայրը զբաղեցնում է 0,588 կմ² տարածք։ Բնակչության խտությունը կազմում էր 96,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Anthology

Anthology, Motown-ի հիթերի հավաքածու, որը պարունակում է նաև նախկինում չթողարկված երգեր։ Ալբոմը առաջին անգամ թողարկվել էր ԱՄՆ-ում 1986 թվականի նոյեմբերի 14-ին, վերաթողարկվել է 1995 թվականի նոյեմբերի 8-ին։ Ալբոմը վաճառվել է 3 միլիոն օրինակով ամբողջ աշխարհում։
2008 թվականին այն նորից վերաթողարվել է Michael Jackson. Gold հավաքածուի շրջանակներում, այս անգամ կապված Մայքլի 50-ամյակի կապակցությամբ։


== Երգացանկ ==


== Ծանոթագրություններ ==
Բրել Էմբոլո

Բրել-Դոնալդ Էմբոլո (ֆր.՝ Breel-Donald Embolo, փետրվարի 14, 1997, Յաունդե), կամերունական ծագմամբ շվեյցարացի ֆուտբոլիստ, «Շալկե 04» ակումբի և Շվեյցարիայի հավաքականի հարձակվող։


== Ակումբային կարիերա ==
Իր ֆուտբոլային կարիերան Էմբոլոն սկսել է Բազելի «Նորդշտերն» ակումբի ակադեմիայում։ 2008 թվականին տեղափոխվել է «Օլդ Բոյզ» ակումբի երիտասարդական ակադեմիա, իսկ 2010 թվականին տեղափոխվել է «Բազել»։
2014 թվականի մարտի 13-ին Էմբոլոն դեբյուտել է մասնագիտական մակարդակում՝ Եվրոպայի Լիգայի խաղարկության «Ռեդ Բուլլ Զալցբուրգի» դեմ խաղի 90-րդ րոպեին փոխարինելով Սերգեյ Դիին։ Երեք օր անց՝ մարտի 16-ին, Բրելը «Արաու» ակումբի դեմ խաղում նշեց իր նորամուտը Շվեյցարիայի առաջնությունում, իսկ խաղն ավարտվեց կարմրակապույտների 5-0 հաշվով տարած հաղթանակով (Էմբոլոն խփեց վերջին գնդակը)։
18 տարեկանում նա մասնագիտական պայմանագիր կնքեց «Բազելի» հետ, որը նախատեսված էր մինչև 2019 թվականը։ 2014-2015 մրցաշրջանի արդյունքներով Բրելը ակումբի հետ դարձավ Շվեյցարիայի չեմպիոն։
2016 թվականի հունիսի 26-ին 27 միլիոն եվրոյի դիմաց տեղափոխվեց «Շալկե 04»։ Պայմանագիր կնքվեց 5 տարի ժամկետով։


== Միջազգային կարիերա ==
2012 թվականին Էմբոլոն խաղացել է Շվեյցարիայի մինչև 17 տարեկանների ընկերական հանդիպումներում։ 2014 թվականի դեկտեմբերին Բրելը ստացել է շվեյցարական անձնագիր և միջազգային մակարդակի հանդիպումներին մասնակցելու հնարավորություն։
2015 թվականի մարտի 31-ին, ԱՄՆ-ի դեմ խաղի 56-րդ րոպեին փոխարինելով Յոսիպ Դրմիչին, Էմբոլոն նշել է իր նորամուտը Շվեյցարիայի ազգային հավաքականում։ Այս պահին նա հավաքականում խաղացել է 14 խաղ և խփել 1 գոլ։


== Ձեռքբերումներ ==
 «Բազել»

Շվեյցարիայի չեմպիոն՝ 2014-2015, 2015-2016


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Փախուլանի

Փախուլանի (վրաց.՝ ფახულანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 200 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 273 մարդ։


== Ծանոթագրություններ ==
Տելեվիզոր (խումբ)

Տելեվիզոր (ռուս.՝ Телевизор), խորհրդային և ռուսական ռոք-խումբ։ Հիմնվել է 1984 թ., Լենինգրադում։ Հիմնադիրը և երգերի հեղինակը Միխայիլ Բորզիկինն է։


== Պատմություն ==
Խումբը դարձել է Լենինգրադյան ռոք-ակումբի 2-րդ և 3-րդ փառատոների դափնեկիր։ Համարվում է ռուսական ռոքի ամենաանկախ և բողոքյալ խմբերից։
1987 թ. խումբը մեծ ժողովրդականություն է ստանում "Отечество иллюзий" ալբոմի թողարկումից և "Պոդոլսկ-87" փառատոնին մասնակցությունից հետո։ Խումբը համերգներ է տալիս Գերմանիայում, Դանիայում, Հոլանդիայում, Բելգիայում, Ֆրանսիայում, Իտալիայում, Լյուքսեմբուրգում։ 2004 թ․ այն արժանացավ FUZZ ամսագրի մրցանակին։
Ներկայումս "Տելեվիզորը" կանոնավորապես համերգներ է տալիս Մոսկվայում և Սանկտ-Պետերբուրգում, ինչպես նաև Կիևում և այլ քաղաքներում։ 
2009 թ. ապրիլին խումբը մեծ համերգով նշեց իր ստեղծման 25-ամյակը, ինչպես նաև թողարկեց նոր ալբոմ՝ "Дежавю"։


== Կազմ ==
Միխայիլ Բորզիկին — վոկալ, ստեղնայիններ, ծրագրավորում
Սերգեյ Սիվիցկի — կիթառ
Սերգեյ Ռուսանով — հարվածայիններ


== Սկավառակագրություն ==
1985 Шествие рыб
1987 Отечество иллюзий
1989 Отчуждение
1990 Мечта самоубийцы
1992 Дым-туман
1995 Двое
2001 Путь к успеху
2004 МегаМизантроп
2005 Отчуждение-2005
2009 Дежавю
2016 Ихтиозавр


== Հղումներ ==
Պաշտոնական կայք
"Rock musician Mikhail Borzykin welcomes the wave of protest rallies sweeping Russia" Archived 2014-08-18 at the Wayback Machine.
Կալաշնիկի (գյուղ, Պոլտավայի շրջան)

Անվան այլ կիրառումների համար տե՛ս՝ ԿալաշնիկիԿալաշնիկի (ուկրաիներեն՝ Калашники), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կալաշնիկի գյուղում բնակվում էր 468 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլյա Գրինման

Իլյա (Էլիաշ) Աբրամովիչ (Ավրումովիչ) Գրինման (ռուս.՝ Илья (Элиаш) Абрамович (Аврумович) Гринман, ապրիլի 20, 1875(1875-04-20), Դոնի Ռոստով, Եկատերինոսլավի նահանգ, Ռուսական կայսրություն - 1944, Drancy concentration camp, Drancy), ռուս և ֆրանսիացի նկարիչ։


== Կենսագրություն ==
Իլյա Գրինմանը ծնվել է 1875 թվականի ապրիլի 20-ին Դոնի Ռոստովում։ 1893 թվականից սովորել է Օդեսայի նկարչական դպրոցում, 1897-1904 թվականներին՝ Կայսերական արվեստների ակադեմիայի գեղանկարչության, քանդակագործության և ճարտարապետության բարձրագույն գեղարվեստական ուսումնարանում։ Իլյա Ռեպինի աշակերտն է։
Սանկտ Պետերբուրգի (1918-1923) և Դոնի Ռոստովի (մինչև 1917 թվականը) ցուցահանդեսների մասնակից։ 1917 թվականից ապրել է Ֆրանսիայի մայրաքաղաք Փարիզում։ Մոսկվայի ցուցահանդեսի (1931), ինչպես նաև Սանկտ Պետերբուրգի բոլոր ուղղությունների արվեստների ցուցահանդեսի մասնակից (1923)։ Դոնի Ռոստովի նրբագեղ արվեստների համայնքի (1911-1917), Արվեստների խրախուսման հրեական համայնքի (1916-1917) անդամ և ցուցադրող։
Իլյա Գրինմանը մահացել է 1944 թվականի ապրիլին Դրանսի համակենտրոնացման ճամբարում։


== Ստեղծագործություններ ==
Մեծ մասամբ նկարել է դիմանկարներ։ Նրա վրձնին են պատկանում՝

Ալեքսանդր Բախրուշին դիմանկարը (1907)
Մաքսիմ Գորկիի դիմանկարը
Ֆեոդոր Շալյապինի դիմանկարը
Իլյա Ռեպինի դիմանկարը
Նաում Արոնսոնի դիմանկարը
բարոնուհի ֆոն Էնգելգարդտի դիմանկարը (1913)
Վլադիմիր Լենինի դիմանկարը (1923)Գրող Լև Տոլստոյի մասին հիշողությունների հեղինակ (1910)։


== Մրցանակներ ==
1939 թվականին Փարիզում նկարիչների հավաքույթի ժամանական պարգևատրվել է պատվավոր գնահատակով։


== Ծանոթագրություններ ==


== Գրականություն ==
Autour de l’art juif: encyclopédie des peintres, photographes et sculpteurs. С. 62


== Արտաքին հղումներ ==
Гринман Илья Абрамович
Гринман Илья (Элиаш) Абрамович Archived 2014-05-26 at the Wayback Machine.
А. А. Бахрушин. Художник И. Гринман. Пастель
 искусства пластические՝ հոդվածը Հրեական էլեկտրոնային հանրագիտարանում
ЕВРЕЙСКОЕ ИЗОБРАЗИТЕЛЬНОЕ ИСКУССТВО В САНКТ-ПЕТЕРБУРГЕ ВО ВТОРОЙ ПОЛОВИНЕ XIX – НАЧАЛЕ XX вв.
Կադրիե Նուրմամբետ

Կադրիե Նուրմամբետ (ռումիներեն՝ Kadriye Nurmambet, Ղրիմի թաթարերեն՝ Qadriye Nurmambet, օգոստոսի 21, 1933(1933-08-21), Դոբրիչ - հունվարի 31, 2023(2023-01-31), Բուխարեստ, Ռումինիա), ռումինացի-ղրիմի-թաթար ժողովրդական երգերի կատարող և բանահավաք։ Իր հայրենի երկրում նա ստացել է «Դոբրուջայի Սոխակ» մականունը։


== Կենսագրություն ==
Կադրիեն ծնվել է 1933 թվականի օգոստոսի 21-ին Ռումինիայի թագավորության Դոբրուդջա շրջանում (այժմ՝Դոբրիչ, Բուլղարիա) ղրիմ-թաթարական  ընտանիքում։ Նրա հայրը հրետանային գումարտակի սպա էր։ Երկրորդ համաշխարհային պատերազմի սկզբում, երբ Ռումինիան Հարավային Դոբրուդջան զիջեց Բուլղարիային, Կադրիեի ընտանիքը տեղափոխվեց Հյուսիս-Մեջիդիա, որտեղ նրա հայրը նշանակվեց կայազորի հրամանատար։
1957 թվականին ավարտել է Բուխարեստի համալսարանի իրավագիտության բաժին։ Նա եղել է առաջին ղրիմ-թաթարական կին իրավաբանը Ռումինիայում, ծառայել է Կոնստանցայի փաստաբանական պալատում։
Նուրմամբետը հետաքրքրվել է բանահյուսությամբ  և ժողովրդական երաժշտությամբ դեռևս մանկության տարիներից՝ հանդես գալով ղրիմ-թաթարական և ռումինական ժողովրդական բանահյուսության  կոլեկտիվներում։ 1950 թվականին երկրում հայտնի մի շարք դերասանների հետ միասին հանդես է եկել Ռումինական աթենեումի բեմում։
1954 թվականին Բուխարեստի երաժշտության ազգային համալսարանի պրոֆեսոր Տիբերիու Ալեքսանդրը բարձր գնահատեց նրա կատարումը, որի շնորհիվ էլ նա հանդես եկավ ռադիոյով։ Նուրմամբետի առաջին սկավառակը թողարկվեց 1960 թվականին  Electrecord պիտակի ներքո, որին հետևեցին մյուսները` 1963, 1974, 1980, 1982 և 1989 թվականներին։
Կադրիեն առաջին ժողովրդական երգերը սովորեց իր մորից։ Հետագայում նա մեծ հետաքրքրություն է  հանդես բերում ավանդական երգերի հավաքագրման նկատմամբ։ Նա ճամփորդում էր Դոբրուդջայի գյուղերով, որոնում էր տեղացի բնակիչներին, որոնք հանդես էին գալիս որպես ղրիմ-թաթարական, նոգայական և թուրքական մշակույթի կրողներ։ 1957 թվականին նա հրավիրվեց Բուխարեստի ազգագրության և բանահյուսության  ինստիտուտի Ոսկե ձայնային արխիվի համար ավելի քան 90 ավանդական թաթարական և թուրքական երգեր ձայնագրելու համար։ Իր ողջ կյանքի ընթացքում նա մեծ ջանքեր է գործադրել Ռումինիայի թուրքերի և թաթարների ավանդական երաժշտության  պահպանման ուղղությամբ, կատարողներին սովորեցրել  բանահյուսություն։
Նրա վերջին Թաթարական և թուրքական ավանդական ժողովրդական երգեր անվանումով ստուդիական ալբոմը թողարկվել է 2009 թվականին Electrecord պիտակով։


== Ծանոթագրություններ ==
Տրամբլուա լե Ռոկրուա

Տրամբլուա լե Ռոկրուա (ֆր.՝ Tremblois-lès-Carignan), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 26.17 մարդ/կմ²։ Բնակավայրը զբաղեցնում է 4.28 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 105 կմ հյուսիս-արևելք, Շառլվիլ Մեզիեր քաղաքից 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 25։ Ակտիվության ցուցանիշը կազմում է 70,2 %։ 59 աշխատունակ մարդկանցից աշխատել է 52 անձ (25 տղամարդ և 27 կին)։ Գործազուրկ են եղել 7 անձ (4 տղամարդ և 3 կին)։ 25 անաշխատունակներից 8-ը եղել են աշակերտներ կամ ուսանողներ, 6-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եզեկի և Պապկայի խաչքար (Շինուհայր)

Եզեկի և Պապկայի խաչքար, գտնվում է Հայաստանի Սյունիքի մարզի Շինուհայր, գյուղից 3 կմ հվ, Որոտանի ձորում գտնվող Հին Շինուհայր գյուղատեղու սուրբ Ստեփանոս եկեղեցու արևելյան պատի մեջ ագուցված խաչքարի վրա։ Հաշվառված է Հայաստանի պատմության և մշակույթի անշարժ հուշարձանների պետական ցանկում (9.73/2.2.5)։


== Տեղադրություն ==
Խաչքարը ագուցված է սուրբ Ստեփանոս եկեղեցու արևելյան պատին։


== Վիմական արձանագրություն ==
Խաչքարը ունի 2 տող վիմական արձանագրություն
Ես Արգուս կանգնեցի զխաչս տեառն իմոյ Եզեկի եւ որդւոյ իմոյ
Պապկայ հոգւոյն յիշեցէք ի Քս, թվ ԿԱ։


== Տես նաև ==
Շինուհայր


== Ծանոթագրություններ ==
(3621) Կուրտիս

(3621) Կուրտիս (անգլ.՝ Curtis), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 26-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 3,101624 ա. մ., առավելագույնը մոտենում է 2,5113 ա. մ. հեռավորության վրա և հեռանում 3,6919 ա. մ.։ Արեգակի շուրջ մեկ ամբողջական պտույտ է կատարում 1995,18 երկրային օրվա ընթացքում, իր ուղեծրով շարժվելով միջինում 0,180435 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3621) Կուրտիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուրգեն Օհանջանյան

Գուրգեն Հովհաննեսի Օհանջանյան (մարտի 1 (14), 1902, Երևան, Կովկասի փոխարքայություն, Ռուսական կայսրություն - հունիսի 17, 1965(1965-06-17)), արդարադատության գեներալ-մայոր։
Ծնվել է 1902 թվականի մարտի 1-ին կամ 14-ին։ Սովորել է Պետրոգրադի արևելյան լեզուների ինստիտուտում (1920 թվական)։ 1919 թվականին անդամակցելով «Սպարտակ» մարքսիստական կազմակերպությանը՝ զբաղվել է ընդհատակյա հեղափոխական գործունեությամբ, որի համար նետվել է դաշնակցական բանտ, ապա արտաքսվել Բաքու։ Հայաստանում խորհրդային ռեժիմի հաստատումից հետո զորակոչվել է կարմիր բանակ և, որպես Հայկական բրիգադի գումարտակի քաղղեկ, մասնակցել Հայաստանի անկախության վերականգմանը միտված Փետրվարյան ապստամբության (1921 թվական) ճնշմանը։ 1923 թվականին սովորել է կարմիր բանակի բարձրագույն իրավաբանական կուրսերում։ Նշանակվել է Հայկական դիվիզիայի դատախազ, ապա ծառայել Լենինգրադի և Մոսկվայի զինվորական օկրուգների դատախազություններում։ Եղել է Անդրկովկասյան զինվորական օկրուգի դատախազի օգնական, պատասխանատու պաշտոն վարել կարմիր բանակի գլխավոր զինվորական դատախազությունում։ Մահացել է 1965 թվականի հունիսի 17-ին՝ Երևանում։
Խորհրդային Միության վրա Ֆաշիստական Գերմանիայի սանձազերծած լայնամասշտաբ հարձակումից հետո եղել է տարբեր ռազմաճակատների դատախազի տեղակալ և օգնական, մասնակցել Մոսկվայի պաշտպանությանը, Սմոլենսկի և այլ քաղաքների ու բնակավայրերի, Լեհաստանի վերագրավմանը, Օդերի գետանցմանը և Բեռլինի գրավմանը։
Պարգևատրվել է Լենինի, Կարմիր դրոշի, «Հայրենական պատերազմի» առաջին աստիճանի, Կարմիր աստղի, լեհական «Քաջերի խաչ» շքանշաններով։


== Ծանոթագրություններ ==
Կոսովոյի անկախության հռչակում

Կոսովոյի անկախության հռչակում, Կոսովոյի խորհրդարանի 2008 թվականի փետրվարի 17-ի ակտը, որը հայտարարել է Կոսովոյի անկախության միակողմանի կարգավիճակի մասին։ 2014 թվականի փետրվարի 11-ին ճանաչվել էՄԱԿ-ի 108 անդամ երկրների կողմից։


== Միջազգային արձագանք ==
ՄԱԿ-ի անվտանգության խորհրդի նիստում 2008 թվականի փետրվարի 15-ին անվտանգության խորհրդի 15 անդամներից (ԱՄՆ և Եվրոպական միության) հինգ պետություններ կողմ են արտահայտվել Կոսովոյի անկախության տրամադրումը։
Կիպրոսի իշխանությունները հայտարարել են, որ երբեք չեն ճանաչի ՄԱԿ-ի անդամ պետությունների անկախության միակողմանի հռչակումը։
ԱՄՆ նախագահ Ջորջ Բուշն ընդունել է Կոսովոյի անկախությունը
Ուրսուլա Պլասիկ, ՆԳ նախարար Ավստրիայում
Ալբանիայի Հանրապետության վարչապետ Սալի Բերիշա
Թուրքիայի ԱԳՆ-ան հայտարարության համաձայն,
Փետրվարի 20-ին Սերբիայի գնչուների ազգային խորհուրդը հրաժարվել է ճանաչել Կոսովոյի անկախությունը։2008 թվականի մարտի 4-ին Շվեդիան և Նիդեռլանդները ճանաչեցին Կոսովոյի անկախությունը։
2010 թվականի մայիսի 19-ին Սոմալին ճանաչել է Կոսովոյի անկախությունը։


== Տես նաև ==
Աբխազիայի և Հարավային Օսիայի միջազգային-իրավական կարգավիճակ


== Ծանոթագրություններ ==


== Արտաքին հղումներ ==
Assembly of Kosovo: Kosovo Declaration of Independence, Priština, February 17, 2008.
Photo Gallery of Kosovo Serbs demonstrating against the proclamation of Kosovo independence Archived 2013-05-16 at the Wayback Machine., Feb 18, 2008 RIA Novosti.
Kosovo — a timeline of independence Archived 2016-10-25 at the Wayback Machine., Feb 17, 2008, The Sofia Echo
Տոմաշևկա (գյուղ, Սմոլենսկի շրջան)

Անվան այլ կիրառումների համար տե՛ս՝ Տոմաշևկա (այլ կիրառումներ)Տոմաշևկա (ռուս.՝ Томашевка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորթոն Դոջ

Նորթոն Տաունդշենդ Դոջ (անգլ.՝ Norton Townshend Dodge, հունիսի 15, 1927(1927-06-15), Օկլահոմա Սիթի, Օկլահոմա - նոյեմբերի 5, 2011(2011-11-05)), ամերիկացի տնտեսագետ և կոլեկցիոներ։


== Կենսագրություն ==
Դոջ Նորթոնը սովորել է Կալիֆոռնիայի Դինգ Սպրինգ քոլեջում, Հարվարդի համալսարանի դոկտոր։ Դասավանդել է Մերիլենդի համալսարանում։ Նա շատ բան արեց արվեստը փրկելու համար, որը տարբերվում է խորհրդային և հետխորհրդային տարածքում սոցիալիստական ​​ռեալիզմի ավանդույթներից։ 


== Գործունեություն ==
Դոջ որպես սովետագետ և խորհրդային տնտեսության մասնագետ, հաճախ էր այցելում ԽՍՀՄ։ Իր կնոջ՝ Նենսիի հետ Դոջը ձեռք բերեց ժամանակակից հեղինակների ստեղծագործություններ, որոնք թերագնահատված էին իրենց հայրենիքում։ Սառը պատերազմի տարիներին նրանք տեղափոխվեցին Արևմուտք և այդպիսով կործանումից ու մոռացությունից փրկվեցին խորհրդային արվեստագետների և քանդակագործների ավելի քան 10000 աշխատանքներ։
1995 թվականին Դոջերն իրենց հավաքածուն նվիրեցին Ռատգերսի համալսարանին, որտեղ այն այժմ մշտական ​​ցուցադրվում է Ջեյն Վուրհիզ Զիմերլիի արվեստի թանգարանում։
Այս հավաքածուն պարունակում է Խորհրդային Միության ոչ կոնֆորմիստական ​​արվեստի զգալի հավաքածու, որը ներառում է այնպիսի արվեստագետների գործեր, ինչպիսիք են Օլեգ Վասիլևը, Անատոլի Զվերևը, Իլյա Կաբակովը, Վալերի Պյանովը, Օսկար Ռաբինը, Վասիլի Սիտնիկովը, Օլեգ Ցելկովը, Վադիմ Ռոխլին, Միխայիլ Շեմյակինը, Վիտալի Կուլիկովը, Վալենտին Խրուշը, Լեոնիդ Սոկովը, Ալեքսանդր Արխիպենկոն, Նիկոլայ Տրեգուբը և այլն։ Նորթոն Դոջը նկարահանվել է ռուս նկարիչ Վասիլի Սիտնիկովի մասին պատմող «Վասյա» վավերագրական ֆիլմում, ում հետ նա հանդիպել է 60-ական թվականներին Մոսկվայում։


== Հիմնական աշխատանքներ ==
1960 թվական, «Աշխատանքի արտադրողականության միտումները խորհրդային տրակտորային արդյունաբերության մեջ. արդյունաբերական զարգացումն ուսումնասիրելու փորձ» անգլ.՝ Trends in Labor Productivity in the Soviet Tractor Industry: a Case Study in Industrial Development, , докторские тезисы
1966 թվական, «Կանայք խորհրդային տնտեսությունում. նրանց դերը տնտեսական, գիտական ​​և տեխնոլոգիական զարգացման մեջ» անգլ.՝ Women in the Soviet Economy: Their Role in Economic, Scientific, and Technical Development


== Ծանոթագրություններ ==


== Արտաքին հղումներ ==
Информация о коллекции Доджей
Բուլավինո (ավան, Ենակիևոյի քաղաքային խորհուրդ)

Բուլավինո (ուկրաիներեն՝ Булавине), ավան Ուկրաինայի Դոնեցկի մարզի Ենակիևոյի քաղաքային խորհուրդում։
2001 թվականի տվյալներով Բուլավինո ավանում բնակվում էր 61 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գարելայի դաշտավայր

Գարելայի դաշտավայր, դաշտ Հայկական լեռնաշխարհում, նրա հյուսիսային կողմում։ Կազմում է Ախալքալաքի սարահարթի մի մասը, որը բաժանված է Սաթխայի լեռնաշղթայով։


== Ծանոթագրություններ ==
Փոխադրող ՌՆԹ

Փոխադրող ՌՆԹ (կրճատ՝ փ-ՌՆԹ, փՌՆԹ), ռիբոնուկլեինաթթվի (ՌՆԹ) տարատեսակ։ Կազմված է 76-90 նուկլեոտիդներից։ Ինֆորմացիոն ՌՆԹ-ի (ի-ՌՆԹ, մ-ՌՆԹ) և սպիտակուցների ամինաթթվային հաջորդականության միջև կապողն օղակն է։ Այն ռիբոսոմ է փոխադրում ի-ՌՆԹ-ի երեք նուկլեոտիդային հաջորդականությանը (կոդոն) համապատասխան ամինաթթու։ Այսպիսով փ-ՌՆԹ-ները տրանսլյացիայի (սպիտակուցի սինթեզ) կարևորագույն տարրերից են։
Ի-ՌՆԹ-ի նուկլեոտիդային հաջորդականությունը տեղեկություն է պարունակում տվյալ սպիտակուցի կազմի մեջ մտնող ամինաթթուների տեսակների մասին, իսկ փ-ՌՆԹն որոշում է, թե տվյալ հաջորդականությունը ո՞ր ամինաթթվին է համապատասխանում։ Փոխադրող ՌՆԹ-ի այն ծայրը, որով այն փոխազդում է ի-ՌՆԹ-ի հետ, կազմված է 3 նուկլեոտիդից կազմված անտիկոդոնից կամ հակակոդոնից։ Սպիտակուցի սինթեզի ընթացքում անտիկոդոնը 3 ազոտային հիմքերով պայմանավորված կապ է առաջացնում ի-ՌՆԹ-ի հետ։ Փ-ՌՆԹ-ն իր մյուս ծայրով կովալենտային կապ է առաջացնում կոդոնին համապատասխան ամինաթթվի հետ։ Յուրաքանչյուր փ-ՌՆԹ կարող է միանալ միայն մեկ տեսակի ամինաթթվի, որի հետևանքով օրգանիզմը ունի բազմաթիվ տեսակի փ-ՌՆԹ-ներ։ Եվ քանի որ մի ամինաթթուն կարող է կոդավորվել մի քանի կոդոններով, կլինեն մի քանի փ-ՌՆԹ-ներ, որոնք կմիացնեն միևնույն ամինաթթուն։
Փ-ՌՆԹ-ի միացումը ամինաթթվին կատալիզում է ամինոացիլ փ-ՌՆԹ սինթետազը։ Տրանսլյացիայի ժամանակ փ-ՌՆԹ-ներն ու իրենց միացված ամինաթթուները փոխադրվում են ռիբոսոմներ էլոնգացիայի գործոնների միջոցով։ Եթե փ-ՌՆԹ-ի հակակոդոնը համապատասխանում է ի-ՌՆԹ-ի կոդոնին, ռիբոսոմին արդեն միացած փոխադրող ռիբոնուկլեինաթթուներից մեկը տեղափոխում է աճող պոլիպեպտիդային շղթան իր 3’ ծայրից փ-ՌՆԹ-ի 3’ ծայրին միացված ամինաթթվի վրա։ Վերջինիս միացումը շղթային կատալիզվում է ռիբոսոմի միջոցով։
Փ-ՌՆԹ-ի կազմում գտնվող նուկլեոտիդները կարող են ենթարկվել քիմիական փոփոխությունների, օրինակ՝ մեթիլացման կամ դեամինացման։ Այդ տարօրինակ կառուցվածքով նուկլեոտիդների պատճառով, փ-ՌՆԹ-ի միացման ունակությունը ամինաթթվին կարող է փոփոխվել կամ նույնիսկ խախտվել։


== Ծանոթագրություններ ==


== Արտաքին հղումներ ==
GtRNAdb: Ամբողջական գենոմներից ճանաչված փ-ՌՆԹների հավաքածու
HGNC: Մարդկային փ-ՌՆԹների գենետիկական անվանակարգ Archived 2014-12-21 at the Wayback Machine.
Ամսվա մոլեկուլը Archived 2009-10-27 at the Wayback Machine. © RCSB Protein Data Bank Archived 2007-02-05 at the Wayback Machine.:
Փոխադրող ՌՆԹ Archived 2010-11-12 at the Wayback Machine.
Ամինոացիլ փ-ՌՆԹ սինթետազներ Archived 2010-01-16 at the Wayback Machine.
Էլոնգացիոն ֆակտորներ Archived 2011-03-16 at the Wayback Machine.
Բուգաևկա (գյուղ, Իզյումի շրջան)

Անվան այլ կիրառումների համար տե՛ս՝ ԲուգաևկաԲուգաևկա (ուկրաիներեն՝ Бугаївка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1675 թվականին։
2001 թվականի տվյալներով Բուգաևկա գյուղում բնակվում էր 1 245 մարդ։ Բնակավայրը զբաղեցնում է 2,37 կմ² տարածք։ Բնակչության խտությունը կազմում էր 525,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոզնեսենկա (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՎոզնեսենկաՎոզնեսենկա (ուկրաիներեն՝ Вознесенка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Վոզնեսենկա գյուղում բնակվում էր 95 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Սիպրիանո դե Վալյալտա

Սան Սիպրիանո դե Վալյալտա (իսպ.՝ Sant Cebrià de Vallalta, բասկ.՝ Sant Cebria de Vallalta), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Մարեսմե շրջանում։ Զբաղեցնում է 15,79 կմ² մակերես։ Բնակչությունը կազմում է 3388 (2010 թվական)։


== Ծանոթագրություններ ==


== Արտաքին հղում ==
Página web del Ayuntamiento Archived 2005-08-29 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Յասենովոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՅասենովոեՅասենովոե (ուկրաիներեն՝ Ясенове), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Յասենովոե գյուղում բնակվում էր 324 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9878) Սոստերո

(9878) Սոստերո (անգլ.՝ Sostero), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 17-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 3,08806 ա. մ., առավելագույնը մոտենում է 2,6989 ա. մ. հեռավորության վրա և հեռանում 3,4772 ա. մ.։ Արեգակի շուրջ մեկ ամբողջական պտույտ է կատարում 1982,11 երկրային օրվա ընթացքում, իր ուղեծրով շարժվելով միջինում 0,181625 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9878) Սոստերո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զլայա (գետ)

Զլայա (ռուս.՝ Злая), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Ռժևկա գետի աջ ափին 17 կմ հեռավորության վրա։ Գետի երկարությունը 62 կմ է, ավազանի տարածքը 292 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300009728
Հիդրոլոգիական ուսումնասիրությունների կոդը - 104300972
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մտրուկ (ֆիլմ)

«Մտրուկ» (ռուս.՝ Жеребёнок), ռեժիսոր Վլադիմիր Ֆետինի նկարահանած խորհրդային կարճամետրաժ գեղարվեստական ֆիլմ՝ հիմնված է Միխայիլ Շոլոխովի համանուն պատմության վրա։


== Սյուժե ==
Ֆիլմի գործողությունները տեղի են ունենում Դոնի Ռոստովում՝ Ռուսաստանի քաղաքացիական պատերազմի ժամանակ։ Կարմիր բանակային Տրոֆիմի զամբիկը մտրուկ է ծնում, ջոկատի հրամանատարը հրամայում է սպանել նրան։ Հրամանը կատարելու համար Տրոֆիմը բաց է թողնում մտրուկին տափաստան, բայց վերջին պահին երերում է և չի կարողանում կրակել նրա վրա։ Հրամանատարի հրամանը չկատարելը Տրոֆիմը արդարանում է նրանով, որ հրացանը անսարք էր։ Հանդարտվելով ՝ հրամանատարը թույլատրում է մտրուկին թողնել ջոկատում։ Դոնը անցնելիս ջոկատը հետապնդում է սպիտակգվարդիկաններին։ Ջոկատի հետևից շտապելով մտրուկը ընկնում է ջրապտույտի մեջ և սկսում է խեղդվել։ Տրոֆիմը նավից ցատկում է օգնելու մտրուկին։ Սպիտակգվարդիականները, գետն անցնողներին հրետակոծելիս, նկատելով դա, դադարեցնում են կրակը։ Նրանք երկուսով լողալով անցնում են գետը, բայց ափին Տրոֆիմը զոհվում է սպիտակգվարդիական սպայի դիպուկ կրակոցից։


== Դերերում ==
Եվգենի Մատվեև - Տրոֆիմ
Լեոնիդ Պարկհոմենկո - էսկադրոնի հրամանատար
Գալինա Կարելինա - կազակ
Սերգեյ Պոլեժաև - սպիտակ սպա
Արկադի Տրուսով - վախմիստր


== Նկարահանող խումբ ==
Սցենարի հեղինակ - Առնոլդ Վիտոլ
Ռեժիսոր - Վլադիմիր Ֆետին
Օպերատոր - Եվգենի Կիրպիչյով
Նկարիչ - Ալեքսեյ Ռուդյակով
Կոմպոզիտոր - Վասիլի Սոլովյով-Սեդոյ
Ռազմական խորհրդատու - գեներալ-լեյտենանտ Նիկոլայ Օսլիկովսկի
Խորհրդատու - Սվետլանա Տուրովա-Շոլոխովա
Դիրիժոր - Կառլ Էլիասբերգ


== Մրցանակ ==
Օբերհաուզենի Արդյունաբերական ասոցիացիայի մրցանակ, Օբերհաուզենի կարճամետրաժ ֆիլմերի Միջազգային կինոգետների ֆեդերացիա, 1961


== Ծանոթագրություններ ==


== Արտաքին հղումներ ==
«Жеребёнок» Archived 2016-07-20 at the Wayback Machine. на ruskino.ru
Չայ (Սեբաստիայի գավառ)

Չայ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Զառա գյուղաքաղաքից 40 կմ հարավ, Զառա-Տևրիկ ճանապարհի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իվանովկա (Բարիլո-Կրեպինսկոյե գյուղական համայնք)

Անվան այլ կիրառումների համար տե՛ս՝ Իվանովկա (այլ կիրառումներ)Իվանովկա (ռուս.՝ Ивановка), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բարիլո-Կրեպինսկի գյուղական համայնքի կազմի մեջ։
Հին սլավոներեն

Հին սլավոներեն, սլավոնական ամենահին գրական լեզուն։ Պատկանում է հնդեվրոպական լեզվաընտանիքի սլավոնական ճյուղի հարավային խմբին (մեռած)։ Նախապես հին սլավոներենը եղել է մակեդոնական մի խոսվածք (բարբառ), որի համար գիր է ստեղծվել IX դ.։ Իբրև գրավոր լեզու մշակվել ու հարստացել է շնորհիվ թարգմանական գրականության։ Միջէթնիկական լեզվի դեր է կատարել նախ արևմտյան, ապա հարավային և արևելյան սլավոնների համար։
Սկսած XI դարից հին սլավոներենը հիմք է դարձել եկեղեցասլավոնական լեզվատարբերակների գոյացման համար։ Կառուցվածքով թեքական է։ Հնչյունական համակարգի բնորոշ գծերից են՝ թուլացած ձայնավորների գործածությունը, անլիաձայնությունը (օրինակ՝ брада, глава, հմմտ. ռուս. борода, голова), երկար ու կարճ, նաև ռնգային ձայնավորների, փափուկ ու կոշտ բաղաձայնների առկայությունը ևն։ Գերակշռել են բաց վանկերը։ Ունեցել է սեռի (արական, իգական, չեզոք), թվի (եզակի, երկակի, հոգնակի), հոլովի կարգեր, անվանական և դերանվանական հոլովումներ, դիմավոր (եղանակաժամանակային) և անդեմ ձևեր։ Գրավոր աղբյուրներն ավանդվել են կիրիլիցա և գլագոլիցա գրատեսակներով։


== Ծանոթագրություններ ==
Ջըրջի էֆենդի

Ջըրջի էֆենդի (1883, Կոստանդնուպոլիս, Օսմանյան կայսրություն - ապրիլի 26, 1916(1916-04-26)), հայ բժիշկ։


== Կենսագրություն ==
Բժշկական կրթություն է ունեցել։ 1914 թվականին, Առա­ջին հա­մաշ­խար­հա­յին պա­տե­րազմ­ի ժամանակ զորակոչվել է օսմանյան բանակ և Հաֆիրի հիվանդանոցում զինվորական բժիշկ ծառայել՝ կապիտանի աստիճանով։
Մահացել է 1916 թվականի ապ­րիլի 26-ին, Հա­ֆի­րում՝ անհայտ պատճառից։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Խորովիցա

Խորովիցա (ուկրաիներեն՝ Хоровиця), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Խորովիցա գյուղում բնակվում էր 104 մարդ։ Բնակավայրը զբաղեցնում է 2,8 կմ² տարածք։ Բնակչության խտությունը կազմում էր 37,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաղափ (գետ)

Շաղափը հեղեղատար գետ է Արարատի մարզում` Վեդիի ձախակողմյան վտակներից։ Վեդիի մեջ է թափվում Ուրցաձոր գյուղի մոտ։ Գետաբերանի մոտավոր աշխարհագրական կոորդինատներն են հս.լ. 39°55՛16՛՛ արլ.ե. 44°48՛21՛՛: Հոսում է հյուսիսարևմտյան ուղղությամբ։ Երկարությունը մոտ 17,5 կմ է, ջրահավաք ավազանի մակերեսը` մոտ 145 կմ2։